pythainlp/thai-wiki-dataset-v4 huggingface dataset:
คณะดิจิทัลมีเดีย มหาวิทยาลัยศรีปทุม

คณะดิจิทัลมีเดีย มหาวิทยาลัยศรีปทุม  เป็น คณะวิชา สังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอนทางด้านดิจิทัลมีเดีย
ประวัติคณะ.
เมื่อความต้องการผลงานมีจำนวนเพิ่มขึ้น ความต้องการด้านบุคลากรที่มีความสามารถในการผลิตผลงานก็มีเพิ่มขึ้นตามไปด้วย มหาวิทยาลัยศรีปทุมได้เล็งเห็นถึงความจำเป็นในการพัฒนาเยาวชนไทยซึ่งมีพื้นฐานด้านความคิดสร้างสรรค์อยู่แล้ว ให้เป็นบุคลากรที่เป็นกำลังสำคัญในการพัฒนาอุตสาหกรรมเชิงสร้างสรรค์ด้านดิจิทัลคอนเทนท์ของประเทศ จึงก่อตั้งคณะดิจิทัลมีเดีย มหาวิทยาลัยศรีปทุมขึ้น โดยเปิดดำเนินการสอนหลักสูตรศิลปกรรมศาสตรบัณฑิต สาขาวิชาดิจิทัลอาร์ตส์ เมื่อปีการศึกษา 2547 โดยได้รับการรับรองมาตรฐานการศึกษาจาก สำนักงานคณะกรรมการการอุดมศึกษา เพื่อให้สอดคล้องกับการพัฒนาอุตสาหกรรมเชิงสร้างสรรค์ด้านดิจิทัลคอนเทนท์ที่กำลังเติบโตอย่างต่อเนื่อง และด้วยความพร้อมของมหาวิทยาลัยศรีปทุม ทั้งในด้านบุคลากร ผู้สอน และเครื่องมืออันทันสมัย ในปีการศึกษา 2551 ทางคณะฯ ได้เปิดดำเนินการสอนสาขาเกมส์และแอนิเมชั่นเพิ่มอีกหนึ่งสาขา เพื่อผลิตบัณฑิตที่จะเป็นกำลังสำคัญในการพัฒนาผลงานแอนิเมชันและเกมของไทยต่อไป
วิทยาลัยการบินและคมนาคม มหาวิทยาลัยศรีปทุม

วิทยาลัยการบินและคมนาคม มหาวิทยาลัยศรีปทุม  เป็น วิทยาลัย สังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอน ทางด้านการบินการคมนาคมและความปลอดภัย
หลักสูตร.
หมายเหตุ : กลุ่มวิชานักบิน จะมีให้ได้เลือกว่าจะเรียนระหว่าง นักบินส่วนบุคคล (Private Pilot License : PPL) หรือ นักบินพาณิชย์ (Commercial Pilot Licence : CPL) โดยการเรียนต่อกลุ่มวิชานักบิน จะต้องเสียค่าใช้จ่ายเพิ่มเติมนอกเหนือหลักสูตรด้วยตัวเอง
วิทยาลัยนานาชาติ มหาวิทยาลัยศรีปทุม

วิทยาลัยนานาชาติ มหาวิทยาลัยศรีปทุม  เป็นวิทยาลัย ในสังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอนหลักสูตรนานาชาติที่เป็นของวิทยาลัย หรือร่วมกับคณะวิชาอื่นๆอีกด้วย
วิทยาลัยการแพทย์แผนตะวันออก มหาวิทยาลัยศรีปทุม

วิทยาลัยการแพทย์แผนตะวันออก มหาวิทยาลัยศรีปทุม  เป็น วิทยาลัย สังกัดมหาวิทยาลัยศรีปทุม เป็นสอนที่มหาวิทยาลัยศรีปทุม บางเขน เปิดสอนทางด้านการแพทย์แผนไทยและสปา แต่ยังไม่มีการเปิดรับนักศึกษา
บรีฌิต มาครง

บรีฌิต มารี-โกลด มาครง (สกุลเมื่อแรกเกิด: ทรอเญอ, สกุลเดิม: โอซีแยร์; 13 เมษายน พ.ศ. 2496) เป็นครูสอนระดับมัธยมศึกษาชาวฝรั่งเศส และเป็นภริยาของแอมานุแอล มาครง ประธานาธิบดีแห่งฝรั่งเศส ปัจจุบันเธอสอนวิชาวรรณคดีที่ลีเซแซ็ง-หลุยส์-เดอ-กงซาก (Lycée Saint-Louis-de-Gonzague) โรงเรียนระดับมัธยมศึกษาแห่งหนึ่งในปารีส
ประวัติ.
บรีฌิตเกิดที่อาเมียง เป็นบุตรคนเล็กจากทั้งหมดหกคน ของฌ็อง ทรอเญอ (Jean Trogneux; 2452–2537) กับซีมอน ปูฌอล (Simone Pujol; 2453–2541) ครอบครัวเป็นเจ้าของกิจการช็อกโกแล็ตทรอเญอรุ่นที่ 5 ซึ่งก่อตั้งตั้งแต่ปี พ.ศ. 2415 ในอาเมียง ปัจจุบันเป็นที่รู้จักในชื่อฌ็อง ทรอเญอ (Jean Trogneux) โดยมีฌ็อง-อาแล็กซ็องดร์ ทรอเญอ (Jean-Alexandre Trogneux) ผู้เป็นหลานของเธอดูแลกิจการ
การทำงาน.
ช่วงปี พ.ศ. 2523 บรีฌิตเป็นครูสอนวิชาวรรณกรรมที่กอแลฌลูว์ซี-แบร์เฌ (Collège Lucie-Berger) ในสทราซบูร์ (Strasbourg) ต่อมาช่วงปี พ.ศ. 2533 เธอสอนวิชาภาษาฝรั่งเศสและละตินที่ลีเซลาพรอวีด็องส์ (Lycée la Providence) ซึ่งเป็นโรงเรียนมัธยมศึกษาตอนปลายของคณะเยสุอิตในอาเมียง เธอพบกับแอมานุแอล มาครง ครั้งแรกที่นั่นในฐานะครูกับศิษย์ ซึ่งเธอได้สอนวิชาวรรณกรรมแก่มาครง และยังเป็นผู้รับผิดชอบห้องเรียนของมาครงเสียด้วย ความรักของทั้งคู่ถือว่าต่างวัยกันพอสมควรเพราะเธอและเขาอายุห่างกันถึง 24 ปี 8 เดือน มาครงกล่าวถึงความรักว่า "เป็นความรักที่ลี้ลับ สับสน ซุกซ่อนจากสายตาคนก่อนที่จะเผยตนออกมา"
การเมือง.
บรีฌิตเคยลงแข่งขันเป็นนายกเทศมนตรีเมืองทรูชแตร์แช็ง (Truchtersheim) เมื่อปี พ.ศ. 2532 แต่พ่ายแพ้แก่คู่ชิง และถือเป็นประสบการณ์บนเส้นทางการเมืองเพียงครั้งเดียวของเธอ
บรีฌิตมีบทบาทในช่วงการรณรงค์หาเสียงของสามีเป็นอย่างสูง ที่ปรึกษาระดับสูงคนหนึ่งกล่าวว่า "การแสดงตัวตนของเธอคือสิ่งที่สำคัญที่สุดสำหรับเขา" บ้างก็กล่าวกันว่าเธอคือ "หนึ่งในไม่กี่คนที่เขาไว้ใจ" มาครงเคยกล่าวถึงภริยาไว้เมื่อตอนที่เขาได้รับชัยชนะในการเลือกตั้งประธานาธิบดีฝรั่งเศสว่า "จะมีบทบาทเดิมที่เคยมีเสมอมา ผมจะไม่ให้เธออยู่อย่างหลบ ๆ ซ่อน ๆ"
ชีวิตส่วนตัว.
บรีฌิตสมรสครั้งแรกกับอ็องเดร-หลุยส์ โอซีแยร์ (André-Louis Auzière) นายธนาคาร เมื่อวันที่ 22 มิถุนายน พ.ศ. 2517 มีบุตรด้วยกันสามคน แต่เดิมครอบครัวอาศัยอยู่ในเมืองทรูชแตร์แช็ง ก่อนย้ายไปอยู่เมืองอาเมียงเมื่อปี พ.ศ. 2534 ภายหลังเธอหย่ากับโอซีแยร์ในปี พ.ศ. 2549 และสมรสกับมาครงในปี พ.ศ. 2550
สโมสรฟุตบอลสปาร์ตัคมอสโก

สโมสรฟุตบอลสปาร์ตัคมอสโก  เป็นสโมสรฟุตบอลในรัสเซีย จากเมืองมอสโก ปัจจุบันเล่นอยู่ในรัสเซียนพรีเมียร์ลีก
ผู้เล่น.
ชุดปัจจุบัน.
<templatestyles src="Template:Football squad player/styles.css" />
อีกอร์ อะคินเฟเยฟ

อีกอร์ วลาดีมีโรวิช อะคินเฟเยฟ (#เปลี่ยนทาง , ; เกิดวันที่ 8 เมษายน ค.ศ. 1986) เป็นนักฟุตบอลชาวรัสเซีย ปัจจุบันเล่นเป็นกัปตันทีมให้กับซีเอสเคเอ มอสโก โดยเล่นในตำแหน่งผู้รักษาประตู
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟาโรห์เซเคเปอร์เอนเร

หลักฐานยืนยัน.
นอกเหนือจากฟาโรห์เนเฮซิ, ฟาโรห์เนบเซนเร และฟาโรห์เมอร์ดเจฟาเร พระองค์เป็นหนึ่งในฟาโรห์จำนวนสี่พระองค์จากราชวงศ์ที่สิบสี่ที่ยังคงหลงเหลือหลักฐานเกี่ยวกับพระองค์อยู่นอกเหนือจากในบันทึกพระนามแห่งตูริน ซึ่งเป็นบันทึกพระนามของฟาโรห์ที่รวบรวมในช่วงต้นสมัยรามเสส อันที่จริงแล้ว ยังปรากฏหลักฐานที่เกี่ยวข้องกับพระองค์อีกชิ้น คือ ตราประทับสคารับเพียงชิ้นที่ปรากฏพระนามของพระองค์ ซึ่งเป็นตราประทับที่บริจาคโดยอาเทอร์ เซอร์ริดจ์ ฮันท์ และไม่ทราบที่มา ปัจจุบันอยู่ที่พิพิธภัณฑ์แอชโมเลียน
ตำแหน่งตามลำดับเวลา.
ตำแหน่งตามลำดับเวลารัชสมัยของพระองค์ในราชวงศ์ที่สิบสี่นั้นยังคงหลงเหลืออยู่ในบันทึกพระนามแห่งตูริน ซึ่งกล่าวถึงพระองค์ในคอลัมน์ 9 บรรทัดที่ 16 (ในการอ่านแบบการ์ดิเนอร์ 8.16) ตามการตีความบันทึกพระนามฯ ครั้งล่าสุดโดยไรโฮลท์ พระองค์ทรงครองราชย์เป็นระยะเวลา 2 เดือน และอีก 1 ถึง 5 วัน ในการศึกษาที่เชื่อถือได้ก่อนหน้านี้เกี่ยวกับบันทึกพระนามฯ อลัน การ์ดิเนอร์ได้อ่านระยะเวลาการครองราชย์ของพระองค์ว่า 2 ปี แต่ไรโฮลท์ยืนยันว่าจำนวนปีของรัชสมัยของพระองค์ในบันทึกพระนามนั้นไม่มีเลย ในบันทึกพระนาม ปรากฏพระนามเพียงบางส่วนของผู้ปกครองก่อนหน้าว่า "[...]เร" และสืบพระราชบัลลังก์ต่อโดยฟาโรห์ดเจดเคเรวเร
ตราประทับมีรูปแบบขด ซึ่งพบได้ทั่วไปในช่วงราชวงศ์ที่สิบสองถึงสิบสี่ และอาจจะใช้ลักษณะของตราประทับเพื่อเป็นหลักฐานสนับสนุนตำแหน่งตามลำดับเวลาและรัชสมัยของพระองค์ได้
ในทางกลับกัน มีการถกเถียงถึงตำแหน่งตามลำดับเวลาที่แน่นอนของพระองค์ ตามที่นักไอยคุปต์วิทยา คิม ไรโฮลท์ และดาร์เรล เบเกอร์กล่าวไว้ พระองค์เป็นฟาโรห์พระองค์ที่ยี่สิบสองของราชวงศ์ที่สิบสี่ อย่างไรก็ตาม การตีความบันทึกพระนามฯ ใหม่ในส่วนที่เกี่ยวข้องกับช่วงต้นของราชวงศ์ที่สิบสี่โดยไรโฮลท์นั้นยังคงเป็นที่ถกเถียงกันอยู่ และผู้เชี่ยวชาญคนอื่น ๆ เช่น มันเฟรด เบียตัค และเยือร์เกิน ฟอน เบ็คเคอราธ เชื่อว่าราชวงศ์ที่สิบสี่สถาปนาขึ้นเพียงไม่นานก่อนหน้ารัชสมัยของฟาโรห์เนเฮซี หรือราวประมาณ 1710 ปีก่อนคริสตกาล แทนที่จะเป็น 1805 ปีก่อนคริสตกาล ตามที่เสนอโดยไรโฮลท์ ในกรณีดังกล่าว พระองค์จะเป็นเพียงผู้ปกครองพระองค์ที่สิบเจ็ดแห่งราชวงศ์ที่สิบสี่ได้เท่านั้น
ฟาโรห์เบบนุม

ตำแหน่งตามลำดับเวลา.
ตามคำกล่าวของเยือร์เกิน ฟอน เบ็คเคอราธ พระองค์เป็นฟาโรห์พระองค์ที่สิบสี่แห่งราชวงศ์ที่สิบหก และเป็นข้าราชบริพารของผู้ปกครองฮิกซอสแห่งราชวงศ์ที่สิบห้า ซึ่งความคิดเห็นดังกล่าวถูกปฏิเสธโดยคิม ไรโฮลท์ เมื่อเร็วๆ นี้ ในการศึกษาเกี่ยวกับช่วงสมัยระหว่างกลางที่สองของเขาในปี ค.ศ. 1997 ไรโฮลท์ให้เหตุผลว่าฟาโรห์แห่งราชวงศ์ที่สิบหกปกครองอาณาจักรในบริเวณธีบส์ที่เป็นอิสระราวประมาณ 1650–1580 ปีก่อนคริสตกาล ด้วยเหตุนี้ ไรโฮลต์จึงมองเห็นพระองค์ ซึ่งทรงมีพระนามเป็นภาษากลุ่มเซมิติก เป็นฟาโรห์พระองค์ที่สามสิบสี่แห่งราชวงศ์ที่สิบสี่ ซึ่งจัดกลุ่มผู้ปกครองที่มีเชื้อสายคานาอันขึ้นมาใหม่ ด้วยเหตุนี้ พระองค์จึงได้ปกครองครอบคลุมดินดอนสามเหลี่ยมปากแม่น้ำไนล์ฝั่งตะวันออกที่เมืองอวาริสในเวลาเดียวกันกับที่ราชวงศ์ที่สิบสามที่กำลังปกครองโดยมีศูนย์กลางที่เมืองเมมฟิส การวิเคราะห์ดังกล่าวทำให้นักไอยคุปต์บางคนเชื่อ เช่น ดาร์เรล เบเกอร์ และจานีน บูร์เรียว แต่ไม่ใช่คนอื่นๆ รวมทั้งสตีเฟน เควิร์ก
หลักฐานยืนยัน.
พระองค์เป็นที่ทราบมาจากชิ้นส่วนหนึ่งของบันทึกพระนามแห่งตูริน ซึ่งเป็นบันทึกพระนามที่ชำระขึ้นใหม่ในช่วงสมัยราชวงศ์ที่สิบเก้าแห่งอียิปต์ และทำหน้าที่เป็นแหล่งข้อมูลทางประวัติศาสตร์เบื้องต้นสำหรับผู้ปกครองในช่วงยุคสมัยระหว่างกลางที่สอง ความจริงที่ว่าส่วนที่มีข้อมูลที่เหลือของพระองค์ติดอยู่กับส่วนที่เหลือของบันทึกพระนามทำให้ยากต่อการระบุตำแหน่งตามลำดับเวลา อย่างไรก็ตาม จากการวิเคราะห์เส้นใยของกระดาษปาปิรุสทำให้ไรโฮลท์ระบุให้ส่วนดังกล่าวว่าเป็นคอลัมน์ที่ 9 แถวที่ 28 ของบันทึกพระนามฯ (การอ่านแบบการ์ดิเนอร์ 9.30)
ฟาโรห์เอเปปิ

'อะเปปิ เป็นผู้ปกครองบางส่วนของอียิปต์ล่างในช่วงสมัยระหว่างกลางที่สองหรือราวประมาณ 1650 ปีก่อนคริสตกาล ตามคำกล่าวของนักไอยคุปต์วิทยา คิม ไรโฮลต์ และดาร์เรล เบเกอร์ พระองค์ทรงเป็นผู้ปกครองพระองค์ที่ห้าสิบเอ็ดแห่งราชวงศ์ที่สิบสี่ เช่นนี้พระองค์จะปกครองครอบคลุมดินดอนสามเหลี่ยมปากแม่น้ำไนล์ฝั่งตะวันออก และอาจจะรวมถึงดินดอนสามเหลี่ยมปากแม่น้ำฝั่งตะวันตกด้วยโดยมีศูนย์กลางอยู่ที่เมืองอวาริส อีกด้านหนึ่ง เยือร์เกิน ฟอน เบ็คเคอราธมองว่า พระองค์ทรงเป็นผู้ปกครองในช่วงปลายราชวงศ์ที่สิบหกและเป็นข้าราชบริพารของผู้ปกครองฮิกซอสจากราชวงศ์ที่สิบห้า
หลักฐานยืนยัน.
หลักฐานเพียงอย่างเดียวที่กล่าวถึงพระองค์ คือ บันทึกพระนามแห่งตูริน ซึ่งเป็นบันทึกพระนามของฟาโรห์ที่ได้รับการแก้ไขในสมัยรามเสส พระองค์อยู่ในรายการส่วนหนึ่งของบันทึกพระนามฯ ที่สอดคล้องกับคอลัมน์ที่ 10 แถวที่ 15 (คอลัมน์ที่ 9 แถวที่ 16 ตามที่การอ่านบันทึกพระนามแบบอลัน การ์ดิเนอร์) ตำแหน่งตามลำดับเวลาของพระองค์นั้นไม่สามารถระบุได้โดยไม่มีข้อสงสัย เนื่องจากสภาพที่เปราะบางและเป็นชิ้นเป็นอันของบันทึกพระนามฯ นอกจากนี้ ในบันทึกพระนาม หลงเหลือแค่เพียงส่วนหน้าของพระนามนำของพระองค์ที่เป็น "'อะป[...]" เท่านั้น ซึ่งไรโฮลท์เสนอว่าเดิมเป็นพระนาม "'อะเปปิ" ได้
อะโพฟิส โอรสแห่งกษัตริย์.
การสร้างพระนาม 'อะเปปิ ขึ้นมาใหม่โดยไรโฮลท์นั้นมีความสำคัญ เนื่องจากเป็นที่ทราบกันว่ามีตราประทับสคารับจำนวน 5 ชิ้นที่จารึกไว้ว่า "อะโพฟิส โอรสแห่งกษัตริย์" บนตราประทับอีกสองดวง มีข้อความจารึกอยู่ในคาร์ทูช ตามด้วยคำว่า "di-ˁnḫ" แปลว่า "ผู้ให้ชีวิต" โดยทั่วไปคุณลักษณะทั้งสองนี้สงวนไว้สำหรับผู้ปกครองหรือรัชทายาทเท่านั้น และ 'อะเปปิ อาจจะเป็นอะโฟฟิสที่อ้างถึงบนตราประทับ เพื่อยืนยันการระบุแหล่งที่มานั้นอย่างไม่แน่ชัด ไรโฮลท์ได้ตั้งข้อสังเกตว่าตราประทับสคารับทั้งสองนสามารถย้อนเวลาไปได้ระหว่างรัชสมัยของฟาโรห์เชชิและฟาโรห์ยาคุบ-ฮาร์ โดยใช้พื้นฐานทางรูปแบบตราประทับของราชวงศ์ที่สิบสี่
ฟาโรห์นูยา

อีกด้านหนึ่ง นักไอยคุปต์วิทยา เอริค ฮอร์นุง และเอลิซาเบธ สตาเฮลิน อ่านคำจารึกบนตราประทับที่เป็นของพระองค์ว่า "คยาน" ซึ่งเป็นพระนามของผู้ปกครองฮิกซอสผู้ทรงพลังจากราชวงศ์ที่สิบห้าที่ทรงปกครองอยู่ประมาณ 1610 – 1580 ปีก่อนคริสตกาล โดยการอ่านดังกล่าวถูกปฏิเสธอย่างเด่นชัดโดยนักไอยคุปต์วิทยา ดาร์เรล เบเกอร์ ซึ่งยังคงพิจารณาเกี่ยวกับตัวตนของพระองค์
ฟาโรห์วาซาส

หลักฐานยืนยัน.
ปรากฏตราประทับสคารับจำนวนหน้าชิ้นที่มีความเกี่ยวกับพระองค์ ซึ่งทั้งหมดปรากฏพระนามของพระองค์ว่า "วาซาด" และไม่ปรากฏพระนามนำหน้าของพระองค์ ด้วยเหตุนี้ จึงเป็นเรื่องยากที่จะเชื่อมโยงพระองค์กับผู้ปกครองที่กล่าวถึงในบันทึกพระนามแห่งตูริน ซึ่งจะบันทึกแค่เพียงพระนามนำหน้าเท่านั้นที่หลงเหลือสำหรับฟาโรห์จากราชวงศ์ที่สิบสี่ ขณะนี้ตราประทับของพระองค์อยู่ในพิพิธภัณฑ์อียิปต์แห่งเบอร์ลิน (19/64) ในพิพิธภัณฑ์อังกฤษ (BM EA 32319) ในพิพิธภัณฑ์อียิปต์ (CG 36029) และในชุดสะสมส่วนตัว และชิ้นสุดท้ายถูกขโมยไปเมื่อต้นคริสต์ศตวรรษที่ 20 ในที่สุด ส่วนตราประทับซึ่งขณะนี้อยู่ในพิพิธภัณฑ์เพตรี (UC 11617) ที่เคยเชื่อว่าเป็นของพระองค์ในอดีต แต่ปัจจุบันเชื่อกันว่าไม่ใช่ของพระองค์
ตำแหน่งตามลำดับเวลา.
เนื่องจากปรากฏเพียงพระนาม "วาซาด" เท่านั้นที่ได้รับการยืนยัน ความพยายามที่จะระบุพระนามนำหน้าที่เกี่ยวข้องกับพระองค์นั้นยังคงเป็นการคาดเดา อย่างไรก็ตาม ไรโฮลท์เสนอว่าลำดับของตราประทับในช่วงราชวงศ์ที่สิบสี่แสดงให้เห็นว่า พระองค์ทรงขึ้นครองราชย์ต่อจากฟาโรห์เนเฮซิ นอกจากนี้ "มีฟาโรห์เพียงไม่กี่พระองค์ที่ทรงปกครองระหว่างรัชสมัยของฟาโรห์เนเฮซิและฟาโรห์ยาคุบ-ฮาร์เท่านั้นที่ได้รับการยืนยันจากแหล่งหลักฐานร่วมสมัย" ไรโฮลท์ตั้งข้อสังเกตว่า อาจจะระบุตัวตนของพระองค์กับหนึ่งในผู้สืบทอดพระราชบัลลังก์ของฟาโรห์เนเฮซิที่มีการครองราชย์ยาวนานที่สุด ไม่ว่าจะเป็นฟาโรห์เซเฮบเรหรือฟาโรห์เมอร์ดเจฟาเร (ในบันทึกพระนามแห่งตูริน คอลัมน์ที่ 9 บรรทัดที่ 4 และ 5 ตามลำดับ) ฟาโรห์ทั้งสองพระองค์นี้ทรงครองราชย์อยู่สามถึงสี่ปี
ในการศึกษาก่อนหน้านี้ เยือร์เกิน ฟอน เบคเคอราธเชื่อว่า พระองค์เป็น "ฮิกซอสน้อย" ซึ่งเป็นผู้ปกครองจากราชวงศ์ที่สิบหก และเป็นข้าราชบริพารของราชวงศ์ที่สิบห้า อย่างไรก็ตาม ไรโฮลท์ได้แสดงให้เห็นว่า ราชวงศ์ที่สิบหกประกอบด้วยฟาโรห์ที่ทรงปกครองธีบส์และภูมิภาคบริเวณนั้นตั้งแต่ 1650 ปีก่อนคริสตกาล จนกระทั่งการพิชิตเมืองโดยกลุ่มชาวฮิกซอสเมื่อราว 1580 ปีก่อนคริสตกาล
ฟาโรห์เชเนฮ์

เชเนห์ เป็นผู้ปกครองบางส่วนของอียิปต์ในช่วงสมัยระหว่างกลางที่สอง ซึ่งอาจเป็นไปได้ในช่วงศตวรรษที่ 17 ก่อนคริสตกาล และน่าจะอยู่ในราชวงศ์ที่สิบสี่ เช่นนี้พระองค์จะปกครองจากเมืองอวาริสเหนือดินดอนสามเหลี่ยมปากแม่น้ำไนล์ฝั่งตะวันออก และอาจจะเหนือดินดอนสามเหลี่ยมปากแม่น้ำฝั่งตะวันตกด้วย ตำแหน่งและตัวตนตามลำดับเวลาของพระองค์นั้นไม่ชัดเจน
หลักฐานยืนยัน.
พระองค์เป็นหนึ่งในฟาโรห์ไม่กี่พระองค์ในราชวงศ์ที่ 14 ที่ปรากฏหลักฐานเกี่ยวกับพระองค์ คือ ตราประทับสคารับจำนวนสามชิ้น อย่างไรก็ตาม ตราประทับเหล่านี้ไม่ทราบแหล่งที่มา ซึ่งเป็นอุปสรรคในการการศึกษาเกี่ยวกับรัชสมัยของพระองค์ ปัจจุบันตราประทับชิ้นหนึ่งอยู่ในพิพิธภัณฑ์แห่งชาติอังกฤษ อีกตัวอยู่ในอะเบอร์ดีน แค็ตตาล็อกหมายเลข 21048 และตัวที่สามอยู่ในมอสโก แค็ตตาล็อกหมายเลข 2258
ตราประทับชิ้นที่สามที่มอสโกนั้นมีรูปแบบตกแต่งที่ขอบด้วยรูปเชือก ซึ่งตกแต่งเช่นนี้ในตราประทับในราชสำนักของราชวงศ์ที่สิบสามเท่านั้น และสำหรับฟาโรห์เชชิและพระราชโอรสอิปกู ซึ่งอาจจะสืบเนื่องมาจากช่วงต้นราชวงศ์ที่สิบสี่ ดังนั้น พระองค์จึงอาจจะทรงปกครองในช่วงต้นราชวงศ์ที่สิบสี่เช่นกัน โดยไม่ปรากฏพระนามนำหน้าของพระองค์ที่อาจจะบันทึกอยู่ในบันทึกพระนามแห่งตูริน
การพิสูจน์ตัวตน.
เมื่อเปรียบเทียบกันแล้ว พระองค์ได้รับการยืนยันว่าทรงเป็นผู้ปกครองของราชวงศ์ที่สิบสี่ และนักไอยคุปต์วิทยา คิม ไรโฮลท์ จึงเสนอว่า พระองค์อาจจะถูกระบุตัวตนได้ว่าเป็นพระองค์กันกับฟาโรห์เซเฮบเรหรือฟาโรห์เมอร์ดเจฟาเร โดยแท้จริงแล้ว ฟาโรห์ทั้งสองพระองค์ทรงครองราชย์พระองค์ละสามถึงสี่ปี ซึ่งถือว่าเป็นการครองราชย์ที่ยาวนานที่สุดของราชวงศ์นี้ และไม่ค่อยปรากฏหลักฐานยืนยันมากนัก
พระนามของพระองค์บางครั้งได้รับการแปลเป็น "เชเนส" เนื่องจากการอ่านสัญลักษณ์ที่แปลว่า "ผู้ให้ชีวิต" ที่ไม่ถูกต้อง ซึ่งเป็นฉายาที่มอบให้กับกษัตริย์โดยทั่วไป
ฟาโรห์เซนเซก

หลักฐานยืนยัน.
ปรากฏหลักฐานเพียงชิ้นเดียวที่มีความเกี่ยวข้องของพระองค์ คือ ตราประทับสคารับจำนวนหนึ่งชิ้นที่ค้นพบในเมืองอวาริส หรือเทลล์ อัด-ดับ'อาในปัจจุบัน โดยนักไอยคุปต์วิทยา มันเฟรด เบียตัค ตราประทับขณะนี้อยู่ในพิพิธภัณฑ์อียิปต์ แค็ตตาล็อกหมายเลข TD-6160[50]
การพิสูจน์ตัวตน.
แหล่งข้อมูลทางประวัติศาสตร์หลักในการระบุตัวตนและตำแหน่งตามลำดับเวลาของผู้ปกครองจากราชวงศ์ที่สิบสี่ คือ บันทึกพระนามแห่งตูริน ซึ่งเป็นบันทึกพระนามของฟาโรห์ที่รวบรวมขึ้นในสมัยราชวงศ์ที่สิบเก้า การระบุตัวตนของพระองค์ด้วยพระนามใดพระนามหนึ่งในบันทึกพระนามฯ นั้นเป็นเรื่องยาก เนื่องจากบันทึกพระนามแห่งตูรินจะบันทึกเฉพาะพระนามนำหน้าของฟาโรห์เท่านั้น ในขณะที่พระนาม "เชนเชก" เป็นเพียงพระนามประสูติเท่านั้น ถึงแม้ว่านักไอยคุปต์วิทยา ดาร์เรล เบเกอร์ และคิม ไรโฮลท์ เห็นว่ามีแนวโน้มว่าพระองค์จะถูกบันทึกไว้ในบันทึกรพระนามฯ จริงๆ แต่การระบุตัวตนของพระองค์จะยังคงเป็นเพียงการคาดเดาจนกว่าจะพบหลักฐานที่ปรากฏทั้งพระนามประสูติและพระนามนำหน้าของพระองค์
หลังจากค้นพบตราประทับ เบียตัคเสนอว่า พระนาม "เชนเชก" เป็นอีกหนึ่งพระนามของฟาโรห์มาอาอิบเร เชชิ ซึ่งมีตำแหน่งตามลำดับเวลาค่อนข้างไม่ชัดเจน แต่อาจจะอยู่ในช่วงราชวงศ์ที่สิบสี่เช่นกัน สมมติฐานนี้ถูกปฏิเสธโดย เบเกอร์ และไรโฮลท์ จากลำดับของตราประทับในสมัยระหว่างกลางที่สอง ไรโฮลท์เสนอว่า พระองค์ทรงขึ้นครองราชย์หลังจากรัชสมัยของฟาโรห์เนเฮซิและก่อนหน้ารัชสมัยของฟาโรห์ยาคุบ-ฮาร์
ฟาโรห์คามูเร

คามูเร เป็นผู้ปกครองในพื้นที่บางส่วนของอียิปต์โบราณในช่วงสมัยระหว่างกลางที่สอง ซึ่งอาจจะเป็นไปได้ว่าอยู่ในช่วงศตวรรษที่ 17 ก่อนคริสตกาล และน่าจะอยู่ในช่วงราชวงศ์ที่สิบสี่ เช่นนี้พระองค์จะทรงปกครองจากที่เมืองอวาริส โดยครอบคลุมดินดอนสามเหลี่ยมปากแม่น้ำไนล์ฝั่งตะวันออก และอาจจะไปถึงดินดอนสามเหลี่ยมปากแม่น้ำฝั่งตะวันตกด้วย ตำแหน่งและตัวตนตามลำดับเวลาของพระองค์ยังไม่ชัดเจน
หลักฐานยืนยัน.
พระองค์เป็นหนึ่งในฟาโรห์เพียงไม่กี่พระองค์ในราชวงศ์ที่สิบสี่ที่ปรากฏตราประทับสคารับจำนวนสองชิ้นที่เกี่ยวข้องกับพระองค์ ซึ่งไม่ทราบที่มาตราประทับทั้งสองชิ้น ปัจจุบันตราประทับชิ้นหนึ่งอยู่ในพิพิธภัณฑ์เพตรี แค็ตตาล็อกหมายเลข 11819 ในขณะที่อีกชิ้นถูกขายทอดตลาดที่โรงแรมลอตเต้นิวยอร์กพาเลซในเดือนธันวาคม ค.ศ.1991
ตราประทับสคารับที่พิพิธภัณฑ์เพตรีมีลักษณะพิเศษตรงที่ด้านหลังมีการตกแต่งอย่างประณีตและมีเอกลักษณ์เฉพาะตัว ซึ่งบ่งชี้ว่ามันถูกมอบให้กับบุคคลระดับสูง ตราประทับสคารับชิ้นนี้สลักตัวอักษรว่า คามูเร ซึ่งนำหน้าด้วยฉายาว่า "เนทเจอร์ เนเฟอร์" ซึ่งแปลว่า "เทพเจ้าอันดีงาม" ซึ่งแสดงให้เห็นว่า คามูเร เป็นพระนามนำหน้าของฟาโรห์พระองค์นี้ ซึ่งหมายความว่า ไม่ปรากฏพระนามของพระองค์ส่วนที่หลงเหลืออยู่ของบันทึกพระนามแห่งตูริน ซึ่งเป็นบันทึกพระนามของฟาโรห์ที่มีอายุตั้งแต่สมัยรามเสสและจะบันทึกเพียงเฉพาะพระนามนำหน้าของฟาโรห์เท่านั้น
การพิสูจน์ตัวตน.
นักโบราณคดี โอลกา ทัฟเนลล์ และวิลเลียม อาเทอร์ วอร์ด ให้เหตุผลว่าพระนามที่เขียนบนตราประทับสคารับที่พิพิธภัณฑ์เพตรี จริงๆ แล้วคือ "อัมมู" ซึ่งอาจระบุว่าเป็นบุคคลเดียวกันกับ 'อัมมู อาโฮเทปเร ซึ่งเป็นฟาโรห์ที่ยังไม่ค่อยปรากฏการสืบทราบข้อมูลของพระองค์ในช่วงสมัยระหว่างกลางที่สอง นักไอยคุปต์วิทยา คิม ไรโฮลท์ และดาร์เรล เบเกอร์ปฏิเสธการอ่านพระนามดังกล่าว เนื่องจากมีสัญลักษณ์ N5 ของการ์ดิเนอร์ (รูปสัญลักษณ์รัศมีดวงอาทิตย์) ปรากฏบนตราประทับ ส่วนเพอร์ซี นิวเบอร์รีก็ยอมรับว่า "คามูเร" เป็นการอ่านพระนามบนตราประทับที่ถูกต้อง
ถึงแม้ว่าตำแหน่งตามลำดับเวลาของพระองค์ยังคงไม่แน่นอน แต่ไรโฮลท์ได้เสนอว่า พระองค์ทรงปกครองในช่วงราชวงศ์ที่สิบสี่ในช่วงเวลาหนึ่งก่อนหน้ารัชสมัยของฟาโรห์ยาคุบ-ฮาร์และฟาโรห์ยาคาเรบ ข้อสันนิษฐานดังกล่าวอ้างอิงตามการเรียงลำดับตราประทับที่มีอายุย้อนไป นับตั้งแต่ช่วงสมัยระหว่างกลางที่สอง
ฟาโรห์ยากาเรบ

ยาคาเรบ เป็นผู้ปกครองในพื้นที่บางส่วนของอียิปต์โบราณในช่วงสมัยระหว่างกลางที่สอง ซึ่งอาจจะเป็นไปได้ว่าอยู่ในช่วงศตวรรษที่ 17 ก่อนคริสตกาล และน่าจะอยู่ในช่วงราชวงศ์ที่สิบสี่ เช่นนี้พระองค์จะทรงปกครองจากที่เมืองอวาริส โดยครอบคลุมดินดอนสามเหลี่ยมปากแม่น้ำไนล์ฝั่งตะวันออก และอาจจะไปถึงดินดอนสามเหลี่ยมปากแม่น้ำตะวันฝั่งตกด้วย ตำแหน่งและตัวตนตามลำดับเวลาของพระองค์ยังไม่ชัดเจน
หลักฐานยืนยัน.
พระองค์เป็นหนึ่งในฟาโรห์เพียงไม่กี่พระองค์ในราชวงศ์ที่สิบสี่ที่ปรากฏหลักฐานที่เกี่ยวข้องกับพระองค์ คือ ตราประทับสคารับจำนวนสองชิ้น ซึ่งไม่ทราบที่มาของตราประทับทั้งสองชิ้น โดยหนึ่งในสองชิ้นปัจจุบันอยู่ในพิพิธภัณฑ์อียิปต์แห่งเบอร์ลิน แค็ตตาล็อกหมายเลข 293/73 ส่วนอีกชิ้นอยู่ในพิพิธภัณฑ์เพตรี แค็ตตาล็อกหมายเลข 11810
เนื่องจาก "ยาคาเรบ" เป็นพระนามประสูติของฟาโรห์พระองค์นี้ จึงเป็นไปไม่ได้ที่จะยืนยันว่าจะปรากฏพระนามของพระองค์อยู่ในบันทึกพระนามแห่งตูรินหรือไม่ โดยบันทึกพระนามดังกล่าวเป็นบันทึกพระนามของฟาโรห์ที่ได้รับชำระในช่วงต้นสมัยรามเสส ซึ่งทำหน้าที่เป็นแหล่งข้อมูลทางประวัติศาสตร์เบื้องต้นสำหรับราชวงศ์ที่สิบสี่ แต่จะบันทึกเฉพาะพระนามนำหน้าของฟาโรห์เท่านั้น ยิ่งกว่านั้น เอกสารดังกล่าวยังอยู่ในสภาพที่ไม่สมบูรณ์ และพระนามนำหน้าของพระองค์อาจสูญหายไปในส่วนที่เสียหายของบันทึก ดังนั้น พระองค์จึงได้รับการยืนยันอย่างแน่นอนจากหลักฐานตราประทับสคารับจำนวนสองชิ้นเท่านั้น ซึ่งตราประทับทั้งสองชิ้นนี้ทำขึ้นอย่างหยาบๆ และอาจจะเป็นไปได้ว่าพระนาม "ยาคาเรบ" เป็นรูปแบบที่อ่านไม่ถูกต้องหรือเป็นรูปแบบที่แตกต่างกันของพระนามของฟาโรห์ที่ปรากฏหลักฐานอย่างดีในช่วงเวลาดังกล่าว
ตำแหน่งตามลำดับเวลา.
ถึงแม้ว่าตำแหน่งตามลำดับเวลาของพระองค์จะยังคงไม่แน่นอน แต่นักไอยคุปต์วิทยา คิม ไรโฮลท์ และดาร์เรล เบเกอร์เสนอว่า พระองค์ทรงปกครองในช่วงราชวงศ์ที่สิบสี่ก่อนหน้ารัชสมัยของฟาโรห์ยาคุบ-ฮาร์ โดยการสันนิษฐานดังกล่าวอิงจากการเรียงลำดับของตราประทับสคารับที่มีอายุย้อนไปตั้งแต่ช่วงสมัยระหว่างกลางที่สอง
ซิม อน

ซิม อน  อัครมหาเสนาบดีแห่งราชวงศ์โชซ็อนในรัชสมัย พระเจ้าเซจงมหาราช ที่ดำรงตำแหน่งอยู่ในช่วงวันที่ 3 กันยายน – 7 ธันวาคม พ.ศ. 1961 นอกจากนี้ยังเป็นพระสัสสุระ (พ่อตา) ของพระเจ้าเซจงมหาราชพระราชาลำดับที่ 4 
ซิม อนถูกประหารชีวิตพร้อมกับคนในครอบครัวเมื่อวันที่ 18 มกราคม พ.ศ. 1962 (วันที่ 24 เดือน 12 ตามปีจันทรคติ)
เอ็นดับเบิลยูเอ อินเตอร์เนชั่นแนล เฮฟวี่เวท แชมเปียนชิป

"This was a regional NWA championship based in Japan. For the WCW International World championship, see WCW International World Heavyweight Championship.
เอ็นดับเบิลยูเอ อินเตอร์เนชั่นแนล เฮฟวี่เวท แชมเปียนชิป  เป็นเข็มขัดแชมป์มวยปล้ำอาชีพของสมาคม เนชันนัลเรสต์ลิงอัลไลแอนซ์ (NWA) โดยร่วมมือกับสมาคมเจแปนโปรเรสต์ลิงอัลไลแอนซ์ และต่อมาเป็นออลล์เจแปนโปรเรสต์ลิง เป็น 1 ใน 3 เข็มขัดแชมป์ที่รวมเข้ากับทริปเปิลคราวน์ เฮฟวี่เวท แชมเปียนชิป ในปี ค.ศ. 1989
เชิงอรรรถ.
<templatestyles src="Reflist/styles.css" />
วิทยาลัยเทคนิคสกลนคร สถาบันการอาชีวศึกษาภาคตะวันออกเฉียงเหนือ ๒

วิทยาลัยเทคนิคสกลนคร เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๒ ตั้งอยู่ในอำเภอเมืองสกลนคร จังหวัดสกลนคร และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง) 
ประวัติวิทยาลัย.
วิทยาลัยเทคนิคสกลนคร จังหวัดสกลนคร แรกเริ่มเดิมก่อตั้งในชื่อ โรงเรียนช่างไม้สกลนคร เมื่อวันที่ 1 มิถุนายน พ.ศ. 2481 โดยเป็นสาขาหนึ่งของโรงเรียนสกลราชวิทยานุกูล
ในปี พ.ศ. 2482 โรงเรียนช่างไม้สกลนคร ได้แยกกิจการออกจากโรงเรียนสกลราชวิทยานุกูล มาตั้งที่บริเวณสี่แยกมุม ถนนใสสว่างตัดกับถนนเปรมปรีดา เปิดทำการสอนเฉพาะชั้นมัธยมศึกษาตอนต้นแผนกช่างไม้ หลักสูตร 2 ปี รับผู้จบการศึกษาชั้นประถมปีที่ 4 (เฉพาะชาย)
ในปี พ.ศ. 2501 ได้ย้ายมาตั้งที่บริเวณ เลขที่ 219 ถนนนิตโย (ถนนรถยนต์ สกลฯ-อุดร ฯ) บ้านธาตุนาเวง ตำบลธาตุเชิงชุม อำเภอเมืองสกลนคร บนเนื้อที่ 35 ไร่ 3 งาน 41 ตารางวา (พื้นที่ปัจจุบัน)
ในปี พ.ศ. 2502 ได้เปลี่ยนชื่อจากโรงเรียนช่างไม้สกลนคร เป็นโรงเรียนการช่างสกลนคร
ในปี พ.ศ. 2522 กระทรวงศึกษาธิการได้ยกฐานะโรงเรียนการช่างสกลนครเป็นโรงเรียนเทคนิคสกลนคร (วันที่ 1 มกราคม)
ในปี พ.ศ. 2523 กระทรวงศึกษาธิการได้ยกฐานะโรงเรียนเทคนิคสกลนครเป็นวิทยาลัยเทคนิคสกลนคร (วันที่ 1 เมษายน)
การศึกษา.
วิทยาลัยเทคนิคสกลนคร สามารถอำนวยการสอนได้ 3 หลักสูตร ดังนี้
กาลาโกแคระแองโกลา

กาลาโกแคระแองโกลา (ชื่อวิทยาศาสตร์: "Galagoides kumbirensis") เป็นสัตว์เลี้ยงลูกด้วยนมในอันดับไพรเมต หรือวานรขนาดเล็กชนิดหนึ่ง จำพวกกาลาโกแคระหรือบุชเบบี เป็นสัตว์ที่เพิ่งถูกค้นพบและประกาศให้เป็นชนิดใหม่เมื่อปี ค.ศ. 2017
กาลาโกแคระแองโกลา ถูกค้นพบที่ป่าคัมบีรา ทางภาคตะวันตกเฉียงเหนือของประเทศแองโกลา ในทวีปแอฟริกา ซึ่งเป็นป่าที่อุดมสมบูรณ์และมีความหลากหลายทางชีวภาพสูงมาก โดยคณะนักวิทยาศาสตร์ที่ศึกษาเรื่องลิงที่หากินเวลากลางคืนของมหาวิทยาลัยออกซฟอร์ดบรูกส์ ของประเทศอังกฤษ ที่ได้เข้าไปเดินสำรวจในป่านั้น และพบว่ามีเสียงร้องที่ผิดแผกไปจากกาลาโกชนิดอื่นที่มีด้วยกัน 18 ชนิด เมื่อได้ตรวจสอบจนแน่ใจจากผู้เชี่ยวชาญแล้วจึงพบว่าเป็นชนิดใหม่ โดยมีลักษณะใบหน้าที่ยาวกว่ากาลาโกชนิดอื่น ซึ่งชื่อวิทยาศาสตร์นั้นก็ตั้งมาจากสถานที่ค้นพบ
แม้จะยังไม่รู้ลึกถึงความเป็นอยู่และสถานะที่แน่นอน แต่ทว่าคณะนักวิทยาศาสตร์ที่ค้นพบเชื่อว่าน่าจะจัดให้อยู่ในสถานะสัตว์เสี่ยงต่อการสูญพันธุ์ ตามบัญชีแดงของสหภาพเพื่อการอนุรักษ์ธรรมชาติ (IUCN)
เอ็นดับเบิลยูเอ อาลาบาม่า เฮฟวี่เวท แชมเปียนชิป

เอ็นดับเบิลยูเอ อาลาบาม่า เฮฟวี่เวท แชมเปียนชิป  เป็นเข็มขัดแชมป์มวยปล้ำอาชีพของสมาคม เนชันนัลเรสต์ลิงอัลไลแอนซ์ (NWA) ที่สถาปนาขึ้นในวันที่ 5 ตุลาคม 1962
ในช่วงแรกเข็มขัดเส้นนี้เป็นส่วนหนึ่งของสมาคม Gulf Coast Championship Wrestling (GCCW) และต่อมาเป็น Southeastern Championship Wrestling (SCW) ซึ่งต่อมาได้กลายเป็น Continental Championship Wrestling (CCW) ในปี 1985 
การครอง.
"Silver areas in the history indicate periods of unknown lineage."
ฟาโรห์เซมเคน

ฟาโรห์เซมเคน (หรือเรียกว่า ชามูเคนู) เป็นผู้ปกครองชาวฮิกซอสในอียิปต์ล่างช่วงสมัยระหว่างกลางที่สองแห่งอียิปต์เมื่อกลางศตวรรษที่ 17 ก่อนคริสตกาล Jürgen von Beckerath รายงานว่า พระองค์เป็นกษัตริย์องค์ที่สามในราชวงศ์ 16 และข้าราชบริพารของกษัตริย์ฮิกซอสในราชวงศ์ที่ 15 ความเห็นนี้ยังสอดคล้องกับของ William C. Hayes กับ Wolfgang Helck แต่ไม่นานมานี้ปฏิเสธโดย Kim Ryholt โดยในงานศึกษาเกี่ยวกับสมัยระหว่างกลางที่สองใน ค.ศ. 1997 Ryholt โต้ย้งว่ากษัตริย์ในราชวงศ์ที่ 16 ปกครองดินแดนทีบส์ที่เป็นเอกราชเมื่อประมาณ 1650–1580 ปีก่อนคริสตกาล ทำให้ Ryholt มองฟาโรห์เซมเคนเป็นกษัตริย์ฮิกซอสยุคแรกในราชวงศ์ที่ 15 โดยอาจเป็นผู้ปกครององค์แรก การวิเคราะห์นี้ทำให้นักอียิปต์วิทยาบางคนอย่าง Darrell Baker กับ Janine Bourriau เชื่อถือ แต่บางกลุ่มไม่เชื่อ เช่น Stephen Quirke
ชุติมณฑน์ จึงเจริญสุขยิ่ง

ชุติมณฑน์ จึงเจริญสุขยิ่ง (เกิด 2 กุมภาพันธ์ พ.ศ. 2539) ชื่อเล่น ออกแบบ เป็นนางแบบและนักแสดงหญิงชาวไทย มีผลงานเด่นจากภาพยนตร์เรื่อง "ฉลาดเกมส์โกง" และเรื่อง "Hunger คนหิว เกมกระหาย"
ประวัติ.
ชุติมณฑน์ จึงเจริญสุขยิ่ง ชื่อเก่าโดยกำเนิดใช้ชื่อ ออกแบบ จึงเจริญสุขยิ่ง เกิดเมื่อวันที่ 2 กุมภาพันธ์ พ.ศ. 2539 เธอเป็นบุตรคนที่ 3 ของครอบครัว จากพี่น้อง 3 คน มีพี่สาว 1 คน และพี่ชายอีก 1 คน ชุติมณฑน์สำเร็จการศึกษาระดับมัธยมศึกษาจากโรงเรียนสตรีวิทยา (วิทย์–คณิต) และ สำเร็จการศึกษาจากภาควิชานฤมิตศิลป์ สาขานิทรรศการศิลป์ คณะศิลปกรรมศาสตร์ จุฬาลงกรณ์มหาวิทยาลัย
ชุติมณฑน์ เริ่มเข้าสู่วงการบันเทิงจากการเล่นภาพยนตร์สั้นเรื่อง "Thankyou For Sharing" ภายใต้การกำกับของนวพล ธำรงรัตนฤทธิ์ ทั้งยังเคยเล่นมิวสิกวิดีโอเพลงในหลาย ๆ เพลงมาก่อนด้วย สำหรับผลงานสร้างชื่อเสียงให้กับเธอคือ ภาพยนตร์เรื่อง ฉลาดเกมส์โกง ในบท "ลิน"
ฟุตบอลหญิงชิงแชมป์แห่งชาติยุโรป

ฟุตบอลหญิงชิงแชมป์แห่งชาติยุโรป (ชื่อเดิม: ฟุตบอลชิงแชมป์แห่งชาติยุโรปสำหรับผู้หญิง) เป็นการแข่งขันชิงแชมป์แห่งชาติยุโรปสำหรับผู้หญิงในวงการฟุตบอล เดิมแข่งกันทั้งหมด 4 ทีม และได้พัฒนามาเป็น 8 ทีม 12 ทีม ตามลำดับ และเพิ่มเป็น 16 ทีมในปี 2017 ที่ประเทศเนเธอร์แลนด์ โดยแชมป์มากที่สุดได้แก่ทีมชาติเยอรมนี
ประวัติ.
 ในเบอร์ลินตะวันตกเมื่อ ค.ศ 1957 สมาคมฟุตบอลสตรีนานาชาติจัดการแข่งขันชิงแชมป์ยุโรปขึ้น โดยมีสี่ทีมที่เข้าเล่น ได้แก่ เยอรมนีตะวันตก เนเธอร์แลนด์ ออสเตรเลีย และอังกฤษที่เป็นผู้ชนะในครั้งนี้ การแข่งขันนี้จัดขึ้นที่Poststadion ในเวลานั้นทีมฟุตบอลหญิงถูกห้ามอย่างเป็นทางการจากสมาคมฟุตบอลเยอรมัน ซึ่งเป็นข้อห้ามที่ถูกท้าทายอย่างกว้างขวาง
วิธีการแข่งขัน.
คัดเลือกกันโดยหาแชมป์และรองแชมป์กลุ่มในรอบคัดเลือก (รองแชมป์ที่ดีที่สุดหกทีม) เพลย์ออฟสองทีม แล้วนำผู้ชนะเพลย์ออฟมาแข่งกับทีมอื่นๆ เจ้าภาพหนึ่งทีม
เจ้าชายวิตตอรีโอ เอมานูเอเล เจ้าชายแห่งเนเปิลส์

เจ้าชายวิตตอรีโอ เอมานูเอเลแห่งซาวอย เจ้าชายแห่งเนเปิลส์ หรือ มกุฎราชกุมารแห่งอิตาลี ; 12 กุมภาพันธ์ ค.ศ. 1937 – 3 กุมภาพันธ์ ค.ศ. 2024) เป็นพระราชโอรสพระองค์เดียวในสมเด็จพระเจ้าอุมแบร์โตที่ 2 กับสมเด็จพระราชินีมารี-โจเซแห่งอิตาลี ภายหลังอิตาลีเปลี่ยนระบอบการปกครอง พระองค์และพระราชวงศ์ยังสามารถดำรงพระอิสริยยศนี้ได้ตลอดพระชนม์ชีพ ทรงอภิเษกสมรสกับ มาริน่า ริโกลฟี่ ดอเรีย ภายหลังได้รับพระราชอิสริยยศเป็น เจ้าหญิงแห่งเนเปิลส์ มกุฎราชกุมารีแห่งอิตาลี มีพระราชโอรสร่วมกันเพียงพระองค์เดียวคือ เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส ทั้งนี้ พระองค์ยังถือเป็นพระราชนัดดาใน สมเด็จพระเจ้าอัลแบร์ที่ 1 แห่งเบลเยียม ผ่านทางสายพระราชมารดา
สวรรคต.
วิตตอรีโอ เอมานูเอเลสวรรคตในโรงพยาบาลรัฐเจนีวา ประเทศสวิตเซอร์แลนด์ในวันที่ 3 กุมภาพันธ์ ค.ศ. 2024 ด้วยพระชนมพรรษา 86 พรรษา คำแถลงการณ์จากราชสำนักซาวอยระบุเวลาสวรรคตไว้ที่ 07:05 น. (เวลายุโรปกลาง)
พิธีศพของพระองค์จัดขึ้นในวันที่ 10 กุมภาพันธ์ ค.ศ. 2024 ที่อาสนวิหารตูริน หลังจากนั้นจึงนำพระศพไปเผาแล้วนำขี้เถ้าไปบรรจุในที่ฝังศพใต้โบสถ์ Basilica of Superga ซึ่งเป็นที่ฝังพระศพของราชวงศ์ซาวอย
กระรอกดินเคป

กระรอกดินเคป (ชื่อวิทยาศาสตร์: "Xerus inauris") สัตว์ฟันแทะจำพวกกระรอก จัดเป็นกระรอกดินชนิดหนึ่ง โดยชื่อกระรอกดินเคปนี้อาจทำให้สับสนกับกระรอกต้นไม้ เช่น กระรอกสีเทาตะวันออก ที่พบได้ทั่วไปในเคปทาวน์ ซึ่งนำเข้ามาจากยุโรป โดย เซซิล จอห์น โรดส์
กระรอกดินเคป อาศัยอยู่รวมกันเป็นฝูงหรือครอบครัวเล็ก ๆ พบกระจายพันธุ์ในภูมิภาคแอฟริกาใต้ ตั้งแต่แอฟริกาใต้ตลอดจนถึงบอตสวานา และนามิเบีย และพบได้ในทะเลทรายคาลาฮารี โดยพฤติกรรมในทะเลทรายคาลาฮารี มักจะอาศัยอยู่ใกล้กับฝูงเมียร์แคท จนบางครั้งทำให้สับสนกันว่าเป็นสัตว์ชนิดเดียวกัน เนื่องจากมีรูปร่าง ลักษณะ จนถึงพฤติกรรมคล้ายคลึงกัน มีหางยาวเป็นพวงเหมือนกระรอกทั่วไป โดยใช้ประโยชน์ของหางที่มียาวกว่าความยาวลำตัวนี้ในการปรับอุณหภูมิของร่างกาย โดยใช้หางห่อหุ้มลำตัวบังแดด กระรอกดินเคปจะลดความร้อนด้วยการนอนราบกับพื้นและเหยียดขาทั้งสี่ข้างออก และใช้พลังงานในการดำรงชีวิตได้ถึงร้อยละ 5 ซึ่งถ้าหากอากาศร้อนเกินไป จะหลบหรือขุดหลุมเข้าไปหลบร้อน และเมื่ออากาศหนาวก็จะเข้าไปอยู่ในหลุม กินอาหารจำพวกเมล็ดพืชและดอกไม้ โดยที่ชื่นชอบคือ พืชที่มีความอ่อนนุ่ม เช่น เมลอน หรือแตงโม
หลุมหรือโพรงของกระรอกดินเคป มีความยาวถึง 20 เมตร ใช้เป็นที่อยู่อาศัย เลี้ยงดูลูก และหลบภัย ซึ่งบางครั้งจะมีสัตว์ชนิดอื่นเข้ามาอาศัยอยู่ร่วมด้วย
ฟุตซอลชิงแชมป์ยุโรป

ฟุตซอลชิงแชมป์ยุโรป  หรือ ยูฟ่า ฟุตซอลแชมป์เปี้ยนชิพเป็นการแข่งขันฟุตซอลชิงแชมป์ยุโรปประเภททีมชาติ โดยแข่งกัน 12 ทีมชาติ 4 กลุ่ม และเป็นการแข่งแพ้คัดออก
การแข่งขันครั้งแรกจัดขึ้นที่ประเทศสเปนในปี 1996 ซึ่งในขณะนั้นมีทีมเข้าแข่งขันเพีบง 6ทีม และเพิ่มมาเป็น 8ทีมในปี1999 และเพิ่มเป็น 12ทีมในปี2010และมีการคาดการณ์ว่าหลังจากการแข่งขันในปี 2018 จะเพิ่มเป็น16 ทีมและจะเปลี่ยนเป็นการจัด4ปีครั้งซึ่งจะเริ่มครั้งแรกในปี 2022 เนื่องจากในปี 2020จะไม่มีการแข่งขันเพราะมีการแข่งขันฟุตซอลชิงแชมป์โลก 2020 
"* = เจ้าภาพ"
ลก-ลก

ลก-ลก  อาหารข้างถนนแบบหนึ่งของมาเลเซีย มีลักษณะคล้ายลูกชิ้นเสียบไม้ที่มีหลากหลายรูปแบบ ทั้งเนื้อสัตว์, ผัก, ไส้กรอก, เกี๊ยว หรือเห็ดต่าง ๆ เมื่อจะรับประทานจะนำไปลวกจิ้มที่น้ำร้อนคล้ายกับสุกี้หรือจิ้มจุ่มของไทย และรับประทานกับน้ำจิ้มหลากหลาย เช่น ที่มีรสชาติคล้ายกับน้ำจิ้มหมูสะเต๊ะ, หวานและเปรี้ยวคล้ายซอสพริก รวมถึงแบบที่มีรสชาติหวานอย่างซีอิ๊ว
ลก-ลก พบได้ในปีนัง, กูชิง รวมถึงที่อื่น ๆ
สาขาวิชานิเทศศาสตร์ มหาวิทยาลัยสุโขทัยธรรมาธิราช

สาขาวิชานิเทศศาสตร์ มหาวิทยาลัยสุโขทัยธรรมธิราช (อังกฤษ :School of Communication Arts) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ.
สาขาวิชานิเทศศาสตร์ แรกเริ่มก่อตั้งเป็นหน่วยงานระดับกองของมหาวิทยาลัยสุโขทัยธรรมาธิราชมีฐานะเทียบเท่าคณะของมหาวิทยาลัยในระบบปิด ได้รับการจัดตั้งเป็นสาขาวิชาลำดับที่ 10 ของมหาวิทยาลัย เมื่อ พ.ศ. 2527 เปิดรับสมัครนักศึกษาเป็นครั้งแรกในภาคการศึกษาที่ 1 ปีการศึกษา 2527 นับเป็นมหาวิทยาลัยแห่งแรกของประเทศไทยที่เปิดสอนสาขาวิชานิเทศศาสตร์ในระบบการศึกษาทางไกล 
เหตุผลสำคัญที่มหาวิทยาลัยสุโขทัยธรรมาธิราชเปิดสอนสาขาวิชานิเทศศาสตร์มีดังนี้  
1. มหาวิทยาลัยสุโขทัยธรรมาธิราชมีปัจจัยพื้นฐานที่พร้อมจะสนับสนุนการเรียนการสอนสาขาวิชานิเทศศาสตร์ กล่าวคือ มหาวิทยาลัยจัดการเรียนการสอนระบบทางไกล โดยใช้เทคโนโลยีทางการศึกษาในลักษณะต่างๆ มีความชำนาญการในงานด้านสื่อสารมวลชนเป็นพิเศษ อีกทั้งได้รับการสนับสนุนจากรัฐบาลประเทศญี่ปุ่นในการจัดตั้งศูนย์ผลิตรายการวิทยุและโทรทัศน์เพื่อการศึกษาขึ้น นับเป็นส่วนที่ส่งเสริมสนับสนุนการเรียนการสอนสาขาวิชานิเทศศาสตร์ได้เป็นอย่างดี
2. การเปิดสอนวิชานิเทศศาสตร์สอดคล้องกับความต้องการของประเทศชาติในการมุ่งพัฒนากำลังคนด้านสื่อสารมวลชน ในแผนการศึกษาระดับอุดมศึกษา ระยะที่ 5 ได้ระบุให้มหาวิทยาลัยสุโขทัยธรรมาธิราชจัดตั้งสาขาวิชานิเทศศาสตร์ขึ้น โดยถือเป็นโครงการที่มีความสำคัญระดับสูง
ปัจจุบันสถานการณ์ทางเศรษฐกิจ การเมือง สังคมและเทคโนโลยีมีการเปลี่ยนแปลงไปมาก ทำให้การสื่อสารและองค์ความรู้ด้านนิเทศศาสตร์มีความจำเป็นมากขึ้น สาขาวิชานิเทศศาสตร์ จึงได้ปรับปรุงหลักสูตรให้มีความทันสมัยและสอดรับกับความเปลี่ยนแปลงในด้านต่างๆ โดยทางทบวงมหาวิทยาลัย (ปัจจุบันคือสำนักงานคณะกรรมการอุดมศึกษา กระทรวงศึกษาธิการ) ได้ให้ความเห็นชอบหลักสูตรนิเทศศาสตรบัณฑิต ฉบับปรับปรุงเมื่อวันที่ 21 เมษายน 2546 และได้เปิดสอนในภาคการศึกษาที่ 2/2546 รวม ถึงหลักสูตรบัณฑิตศึกษา ซึ่งได้เปิดสอนครั้งแรกเมื่อภาคการศึกษาที่ 2/2546 และมีการปรับปรุงหลักสูตรไปเมื่อพ.ศ. 2555
ฟาโรห์เอเปอร์-อนัท

ฟาโรห์อาเปอร์-อนาติ (หรือเขียนว่า อาเปอร์-อนัท และ อาเปรานัท) เป็นผู้ปกครองอียิปต์ล่างในสมัยระหว่างกลางที่สองเมื่อกลางศตวรรษที่ 17 ก่อน ค.ศ. Jürgen von Beckerath รายงานว่า พระองค์เป็นกษัตริย์องค์ที่สองในราชวงศ์ที่ 16 และเป็นข้าราชบริพารของกษัตริย์ฮิกซอสในราชวงศ์ที่ 15 ความเห็นนี้ถูกปฏิเสธจาก Kim Ryholt เมื่อไม่นานมานี้ ในงานการศึกษาสมัยระหว่างกลางที่สองเมื่อ ค.ศ. 1997 Ryholt โต้แย้งว่ากษัตริย์ในราชวงศ์ที่ 16 ปกครองดินแดนทีบส์ต่างหากเมื่อ ป. 1650–1580 ปีก่อน ค.ศ. ทำให้ Ryholt มองฟาโรห์อาเปอร์-อนาติเป็นกษัตริย์ฮิกซอสก่อนหน้าในราชวงศ์ที่ 15 ซึ่งอาจเป็นองค์ที่สอง การวิเคราะห์นี้ทำให้นักอียิปต์วิทยาบางคนอย่าง Darrell Baker และ Janine Bourriau เชื่อ แต่บางคนอย่าง Stephen Quirke ไม่เชื่อ
ฟาโรห์อาเปอร์-อนาติเป็นที่รู้จักเฉพาะจากตราสคารับอันเดียวที่ปัจจุบันอยู่ในพิพิธภัณฑ์โบราณคดีอียิปต์พีทรี บนตรามีตำแหน่ง "Heka-chasut" ซึ่งแปลได้เป็น "ผู้ปกครองดินแดนต่างชาติ" และเป็นที่มาของคำว่า "ฮิกซอส" ทำให้ชื่อตำแหน่งนี้ปรากฏในกษัตริย์ฮิกซอสรุ่นแรกของราชวงศ์ที่ 15 เมื่ออิงจากหลักฐานนี้ Ryholt เสนอชั่วคราวว่าพระองค์เป็นผู้ปกครององค์ที่สองในราชวงศ์ที่ 15 แต่ระบุด้วยว่าการระบุตัวตนนี้ยังไม่ชัดเจน
เจ้าหญิงมารีนา เจ้าหญิงแห่งเนเปิลส์

เจ้าหญิงมารินา เจ้าหญิงแห่งเนเปิลส์ หรือ มกุฎราชกุมารีแห่งอิตาลี ; เป็นพระวรชายาใน เจ้าชายวิคตอริโอ เอ็มมานูเอล เจ้าชายแห่งเนเปิลส์ ภายหลังอิตาลีเปลี่ยนระบอบการปกครอง พระองค์และพระราชวงศ์ยังสามารถดำรงพระอิสริยยศนี้ได้ตลอดพระชนม์ชีพ พระองค์และพระราชสวามี มีพระราชโอรสร่วมกันเพียงพระองค์เดียวคือ เจ้าชายเอ็มมานูเอล ฟิลิแบร์โตแห่งซาวอย เจ้าขายแห่งเวนิซ
ฟาโรห์คยาน

เซอูเซเรนเร คยาน (คายาน หรือ เคียน) เป็นกษัตริย์ฮิกซอสในราชวงศ์ที่ 15 ที่ปกครองอียิปต์ล่างช่วงครึ่งหลังของศตวรรษที่ 17 ก่อน ค.ศ. พระนาม เซอูเรนเร แปลว่า "ผู้ที่เรได้สร้างให้แข็งแกร่ง" คยานถือตำแหน่งกษัตริย์อียิปต์ แต่ก็มีตำแหน่ง "ผู้ปกครองดินแดนต่างประเทศ" (heqa-khaset) ตำแหน่งหลังมักระบุเป็นของผู้นำฮิกซอส
คยานเป็นหนึ่งในกษัตริย์ที่ได้มีการระบุอย่างดีจากตราหลายอันในสมัยฮิกซอส สิ่งที่น่าสังเกตได้แก่วัตถุที่มีพระนามของพระองค์พบที่คนอสซอสกับฮัตตูชาที่บ่งชี้สัญญาทางการทูตกับครีตและฮิตไทต์ สฟิงซ์ที่มีพระนามของพระองค์ถูกซื้อในตลาดศิลปะที่แบกแดด และอาจแสดงสัญญาทางการทูตกับบาบิโลน เป็นตัวอย่างของความสัมพันธ์อียิปต์-เมโสโปเตเมีย
ฟาโรห์อเปปิ

ฟาโรห์อาเปปิ (หรือ ไอเปปิ ในภาษาอียิปต์) หรือ อาโพฟิส (ชื่อในรัชกาล Nebkhepeshre, Aaqenenre และ Aauserre) เป็นผู้ปกครองชาวฮิกซอสในอียิปต์ช่วงราชวงศ์ที่ 15 ถึงสิ้นสุดสมัยระหว่างกลางที่สองแห่งอียิปต์ บันทึกพระนามแห่งตูรินระบุว่าพระองค์ครองราชย์บริเวณส่วนบนของอียิปต์เป็นเวลา 40 ปี ในช่วงครึ่งหลังของศตวรรษที่ 16 ก่อน ค.ศ. แม้ว่าพระองค์ควบคุมเฉพาะอาณาจักรตอนล่าง ในทางปฏิบัติมีอำนาจเหนือดินแดนอียิปต์ส่วนใหญ่ พระองค์มีชีวิตนานกว่าฟาโรห์คาโมส ศัตรูทางใต้ แต่ไม่นานไปกว่าฟาโรห์อาโมสที่ 1
เซียร์เกย์ อิกนาเชวิช

เซียร์เกย์ นีโคลาเยวิช อิกนาเชวิช  เกิดเมื่อวันที่ 14 กรกฎาคม ค.ศ. 1979 เป็นนักฟุตบอลชาวรัสเซีย ปัจจุบันเล่นให้กับซีเอสเคเอ มอสโก และทีมชาติรัสเซีย ในตำแหน่งเซ็นเตอร์แบ็ก
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟาโรห์คามูดิ

ฟาโรห์คามูดิ (หรือเรียกว่า คามูดี) เป็นผู้ปกครองฮิกซอสองค์สุดท้ายในราชวงศ์ที่สิบห้าแห่งอียิปต์ คามูดิขึ้นครองราชย์ใน 1534 ปีก่อน ค.ศ. หรือ 1541 ปีก่อน ค.ศ. ปกครองอียิปต์ส่วนบนจากเมืองหลวงอวาริส หลังรัชสมัยที่สั้น ความพ่ายแพ้สูงสุดของพระองค์ด้วยพระหัตถ์ของฟาโรห์อาโมสที่ 1 ทำให้สมัยระหว่างกลางที่สองแห่งอียิปต์สิ้นสุด
การรับรอง.
คามูดิได้รับการระบุไว้ในบันทึกพระนามแห่งตูรินแนวที่ 10 แถวที่ 28 (Gardiner entry 10.20) ในฐานะกษัตริย์ฮิกซอสองค์สุดท้าย นอกจากนี้ มีตราสคารับสองอันที่ระบุถึงพระองค์ โดยพบที่เจริโค
นอกจากนี้ ตราทรงกระบอกที่ไม่ทราบแหล่งที่มา แต่อาจมาจากบิบลอส ปรากฏคาร์ทูชที่อาจอ่านเป็น "Khamudi" รูปอ่านนี้โต้แย้งโดย Kim Ryholt นักอียิปต์วิทยาที่เสนอว่าคาร์ทูชนี้อ่านเป็น "Kandy" แทน และสื่อถึงกษัตริย์ที่ไม่เป็นที่รู้จักมาจนบัดนี้ ไม่ว่ากรณีใด ๆ แม้ว่าคาร์ทูชนี้มีพระนามของคามูดิ เชื่อกันว่ามีการระบุลงในตราเพื่อไม่ให้เหลือช่องว่างมากกว่าระบุอ้างอิงถึงคามูดิ ปัจจุบันเก็บอยู่ที่พิพิธภัณฑ์โบราณคดีอียิปต์พีทรี หมายเลขแค็ตตาล็อก UC 11616
เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส

เจ้าชายเอ็มมานูเอล ฟิลิแบร์โตแห่งซาวอย เจ้าชายแห่งเวนิส เป็นพระโอรสเพียงพระองค์เดียวใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และ เจ้าหญิงมารินา เจ้าหญิงแห่งเนเปิลส์ ด้วยพระราชวงศ์แห่งอิตาลีถูกล้มล้างไปแล้วก็ตาม แต่สมาชิกพระบรมวงศานุวงศ์แห่งราชวงศ์ซาวอย ก็ยังสามารถดำรงพระอิสริยยศนี้ไปได้ตลอดพระชนม์ชีพ เจ้าชายเอ็มมานูเอล ทรงเสกสมรสกับนางสาวคลอทิลด์ มารี ปาสคาลล์ คูโร่ (ภายหลัง เจ้าหญิงคลอทิลด์ เจ้าหญิงแห่งเวนิส) ทรงมีพระธิดาร่วมกัน 2 พระองค์ โดยภายหลังที่พระราชบิดาสวรรคตลงเมื่อวันที่ 3 พ.ศ. 2567 พระองค์ได้ขึ้นเป็นประมุขแห่งราชวงศ์ทันที
สาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช

สาขาวิชาเกษตรศาสตร์และสหกรณ์ มหาวิทยาลัยสุโขทัยธรรมธิราช (อังกฤษ : School of Agriculture and Cooperatives) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ.
สาขาวิชาเกษตรศาสตร์และสหกรณ์ แรกเริ่มขึ้นเมื่อ พ.ศ. 2525 ภายใต้ชื่อ สาขาวิชาส่งเสริมการเกษตรและสหกรณ์ เนื่องจากในขณะนั้นได้จัดการเรียนการสอนหลักสูตรส่งเสริมการเกษตรและสหกรณ์บัณฑิต แขนงวิชาส่งเสริมการเกษตร วิชาเอกส่งเสริมการเกษตร และแขนงวิชาสหกรณ์ วิชาเอกสหกรณ์ เพื่อให้สอดคล้องกับงานวิจัยเรื่อง “ความคิดเห็นของประชาชนต่อมหาวิทยาลัยเปิด 2521” โดยคณะอนุกรรมการพิจารณาศึกษาและจัดทำโครงการ ผลการวิจัยดังกล่าวชี้ให้เห็นว่า มีผู้สนใจสาขาวิชาทางเกษตรเป็นจำนวนมากในจำนวนสาขาวิชาที่เลือกเป็นอันดับหนึ่งจาก 10 สาขาวิชา ซึ่งสอดคล้องกับมติคณะรัฐมนตรีเมื่อวันที่ 13 พฤศจิกายน 2522 ให้มีโครงการจัดตั้งสาขาวิชาเพื่อผลิตและพัฒนากำลังคนทางการเกษตรให้สอดคล้องกับความต้องการของประเทศชาติ
ปีพ.ศ. 2534 หลักสูตรส่งเสริมการเกษตรและสหกรณ์บัณฑิต แขนงวิชาส่งเสริมการเกษตร วิชาเอกส่งเสริมการป่าไม้
ปีพ.ศ. 2538 หลักสูตรเกษตรศาสตรบัณฑิต แขนงวิชาเทคโนโลยีการเกษตร วิชาเอกการจัดการการผลิตพืช และแขนงวิชาธุรกิจการเกษตร วิชาเอกธุรกิจการเกษตร
ปีพ.ศ. 2543 หลักสูตรเกษตรศาสตรบัณฑิต แขนงวิชาเทคโนโลยีการเกษตร วิชาเอกการจัดการการผลิตสัตว์ แขนงวิชาส่งเสริมการเกษตร วิชาเอกส่งเสริมการเกษตร (หลักสูตรปรับปรุงใหม่) และหลักสูตรเกษตรศาสตรมหาบัณฑิต แขนงวิชาส่งเสริมการเกษตร
ปีพ.ศ. 2550 หลักสูตรเกษตรศาสตรบัณฑิต แขนงวิชาการจัดการการเกษตร วิชาเอกการจัดการทรัพยากรป่าไม้และสิ่งแวดล้อม วิชาเอกการจัดการการผลิตพืช วิชาเอกการจัดการการผลิตสัตว์ และวิชาเอกธุรกิจการเกษตร
ปีพ.ศ. 2551 หลักสูตรบริหารธุรกิจบัณฑิต แขนงวิชาสหกรณ์ (พหุวิทยาการ) 
ปีพ.ศ. 2554 หลักสูตรเกษตรศาสตรบัณฑิต แขนงวิชาส่งเสริมการเกษตร, หลักสูตรเกษตรศาสตรมหาบัณฑิต แขนงวิชาส่งเสริมการเกษตร วิชาเอกส่งเสริมและพัฒนาการเกษตร ,หลักสูตรเกษตรศาสตรมหาบัณฑิต แขนงวิชาการจัดการการเกษตร วิชาเอกการจัดการทรัพยากรเกษตร ,หลักสูตรบริหารธุรกิจมหาบัณฑิต แขนงวิชาสหกรณ์ (พหุวิทยาการ) เพื่อให้ชื่อสาขาวิชาครอบคลุมหลักสูตรต่างๆ ที่มีการจัดการเรียนการสอน จึงได้มีการเปลี่ยนชื่อสาขาวิชาจาก ส่งเสริมการเกษตรและสหกรณ์ เป็น เกษตรศาสตร์และสหกรณ์ ตามที่ได้มีการประกาศในราชกิจจานุเบกษา เมื่อวันที่ 28 มิถุนายน 2555 โดยมีวัตถุประสงค์เพื่อเพิ่มพูนความรู้ความสามารถและวิทยฐานะให้แก่บุคลากรที่ปฏิบัติงานเกี่ยวข้องกับการเกษตรทั้งภาครัฐและเอกชน เกษตรกร ตลอดจนประชาชนทั่วไปที่สนใจ โดยจัดการเรียนการสอนตามระบบเปิดที่ยึดหลักการศึกษาตลอดชีวิต เพื่อเป็นการพัฒนากำลังคนในด้านการเกษตรและสหกรณ์ ให้มีความรู้ความเข้าใจ และมีทัศนคติที่ดีต่ออาชีพเกษตรและสหกรณ์ อันจะส่งผลให้มีความรักต่อธรรมชาติ และปรารถนาจะอนุรักษ์ทรัพยากรธรรมชาติและระบบนิเวศสืบไป
อ็อลลีเวอร์ คาห์น

อ็อลลีเวอร์ ร็อล์ฟ คาห์น ([ˈɔlivɐ ˈkʰaːn]; 15 มิถุนายน ค.ศ. 1969 —) เป็นอดีตผู้รักษาประตูฟุตบอลชาวเยอรมัน เขาเริ่มต้นระดับอาชีพร่วมกับทีมเยาวชนคาลส์รูเออ เอ็สเซ ในปี ค.ศ. 1975 เป็นระยะร่วมสิบสองปี ส่วนในปี ค.ศ. 1997 เขาได้ย้ายไปร่วมทีมสโมสรฟุตบอลไบเอิร์นมิวนิกด้วยค่าตัวที่ 4.6 ล้านมาร์กเยอรมัน โดยทำหน้าที่จนจบอาชีพของเขาในปี ค.ศ. 2008 โดยได้รับการยกย่องเป็นสุดยอดนายทวาร และสไตล์ที่ดุดันทำให้เขาได้รับฉายา "ไททัน"  จากสื่อมวลชน และ "วอล-คาห์น-โอ" ("ภูเขาไฟ") จากแฟน ๆ
วัดศาลาปูนวรวิหาร

วัดศาลาปูนวรวิหาร เป็นพระอารามหลวงชั้นโทชนิดวรวิหาร ตั้งอยู่เลขที่ 38 หมู่ 4 ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา 
วัดศาลาปูนมีโบราณวัดถุที่สำคัญคือพระพุทธรูปโบราณชื่อว่า "หลวงพ่อแขนลาย" เป็นพระพุทธรูปหน้าตักกว้าง 29 นิ้ว ศิลปสมัยก่อนอยุธยา นอกจากนี้วัดศาลาปูนยังเคยเป็นที่สถิตของสมเด็จพระราชาคณะที่ได้รับพระราชทานตั้งขึ้นในเขตหัวเมืองชั้นนอกเพียงรูปเดียวคือสมเด็จพระพุฒาจารย์ (พุก)
คิม จี-ว็อน (นักแสดง)

คิม จี-ว็อน (เกิด 19 ตุลาคม ค.ศ. 1992) เป็นนักแสดงชาวเกาหลีใต้ มีผลงานสร้างชื่อจากละคร "วุ่นรักทายาทพันล้าน" (2013), "ชีวิตเพื่อชาติ รักนี้เพื่อเธอ" (2016), ' (2017), ' (2022) และ "ราชินีแห่งน้ำตา" (2024) 
อาชีพการงาน.
2551–2554: จุดเริ่มต้น.
จีว็อนเริ่มเข้าสู่วงการบันเทิงตั้งแต่อายุ 16 ปี โดยเริ่มจากงานถ่ายโฆษณาและถ่ายมิวสิกวิดีโอเพลง "กอสซิปบอย" ของยุนฮา เธอเริ่มงานแสดงในละครเรื่อง "Mrs. Saigon" ออกอากาศทางช่องเคเอ็นเอ็น ตั้งแต่ปี 2553 เธอได้ปรากฏตัวในงานโฆษณาโทรศัพท์โลลีป็อป 2 ร่วมกับวงบิกแบง และเป็นพรีเซ็นเตอร์ให้กับซัมซุง และขนมปังตูเลชู ร่วมกับวอน บิน
จีว็อนได้รับความสนใจหลังจากนำแสดงในละครซิตคอมปี 2554 เรื่อง "เจ้าพ่อขาสั้นขอเอาคืน" ทางช่องเอ็มบีซี ซึ่งนำไปสู่การเซ็นสัญญากับค่ายเอเว็กซ์กรุป ในฐานะนักร้องเพื่อเข้าสู่ตลาดญี่ปุ่น โดยก่อนหน้านี้ เธอใช้เวลาไปกับเรียนภาษาญี่ปุ่นนานกว่าสองปี ในปีเดียวกัน เธอได้แสดงภาพยนตร์ในเรื่อง "Romantic Heaven" ประกบกับคิม ซู-โรและคิม ดง-อุก
2555–ปัจจุบัน: ความนิยมที่เพิ่มขึ้น.
ในปี 2555 จีว็อนร่วมแสดงในละครเรื่อง "สลับขั้วมาปิ๊งรัก" และภาพยนตร์สยองขวัญเรื่อง "Horror Stories" ปีถัดมาเธอได้รับบทสำคัญในละครเรื่อง "วุ่นรักทายาทพันล้าน" ในบทบาท ยู รา-เอล หญิงสาวผู้เย็นชา ความนิยมของละครเรื่องนี้ทำให้เธอเริ่มเป็นที่รู้จัก สำหรับการแสดงในละครเรื่องนี้จีว็อนได้รับรางวัลดาวรุ่งหน้าใหม่ จากงานเอสบีเอสดราม่าอะวอดส์ และเสนอชื่อเข้าชิงรางวัลเอเชียเรนโบว์ทีวีอะวอดส์ในสาขานักแสดงสมทบหญิงยอดเยี่ยม
ในปี 2557 จีว็อนรับบทเป็น มา จี-อู ในละครเรื่อง ' ทางช่องทีวีเอ็น ต่อมาในเดือนธันวาคม จีว็อนเซ็นสัญญาใหม่กับ King Kong Entertainment ในปีเดียวกัน เธอแสดงคู่กับโซ จี-ซ็อบ ในละครเว็บเรื่อง '
ในปี 2559 จีว็อนได้ร่วมแสดงในละครเรื่อง "ชีวิตเพื่อชาติ รักนี้เพื่อเธอ" รับบทเป็นแพทย์ทหาร ยุน มย็อง-จู ออกอากาศทางช่องเคบีเอส2 ความสำเร็จของละครเรื่องนี้ทำให้เธอเป็นที่รู้จักในต่างประเทศ และได้รับรางวัลหลายสถาบันสำหรับการรับบทนี้อีกด้วย ปีถัดมาเธอได้รับบทนำในละครโรแมนติก-คอมเมดี้เรื่อง "" ทางช่องเคบีเอส2 คู่กับพัก ซอ-จุน
ในปี 2562 จีว็อนได้รับบทนำในละครย้อนยุค-แฟนตาซีฟอร์มยักษ์เรื่อง ' ทางช่องทีวีเอ็น คู่กับซง จุง-กี ซึ่งเป็นการกลับมาร่วมงานกันอีกครั้งหลังจากเคยแสดงร่วมกันในละครเรื่อง "ชีวิตเพื่อชาติ รักนี้เพื่อเธอ" ปีถัดมาเธอเซ็นสัญญาใหม่กับ SALT Entertainment ต้นสังกัดเดียวกับพัก ชิน-ฮเย หลังจากตัดสินใจไม่ต่อสัญญากับ King Kong Entertainment ในปีเดียวกันเธอแสดงนำในละครเว็บโรแมนติกเรื่อง ' คู่กับจี ชัง-อุก
ในปี 2565 จีว็อนตัดสินใจไม่ต่อสัญญากับต้นสังกัดเดิม SALT Entertainment ต่อมาในเดือนกันยายน เธอได้เซ็นสัญญาใหม่กับ HighZium Studio ต้นสังกัดเดียวกับซง จุง-กี ในปีเดียวกันเธอได้รับบทนำในละครเรื่อง "" ในบทบาทพนักงานเก็บตัวที่ต้องดิ้นรนเพื่อหลบหนีจากชีวิตที่น่าเบื่อหน่าย การแสดงในเรื่องนี้ทำให้เธอได้รับการเสนอชื่อเข้าชิงรางวัล สาขานักแสดงนำหญิงยอดเยี่ยม และสาขานักแสดงยอดนิยม
ในปี 2567 ความนิยมของจีว็อนเพิ่มมากขึ้นจากการรับบทนำในละครเรื่อง "ราชินีแห่งน้ำตา" ทางช่องทีวีเอ็น เธอรับบทเป็น "ฮง แฮ-อิน" ทายาทรุ่นที่ 3 ตระกูลแชโบล ราชินีแห่งห้างสรรพสินค้าควีนส์กรุ๊ป คู่กับคิม ซู-ฮย็อน ซึ่งได้สร้างปรากฏการณ์โด่งดังไปทั้งประเทศ และยังเป็นละครที่ทำเรตติ้งสูงถึง 24.850% ขึ้นแท่นละครเรตติ้งสูงที่สุดในประวัติศาสตร์ของช่องทีวีเอ็น
บีตวาซามอสค์วู

บีตวาซามอสค์วู  เป็นภาพยนตร์อิงประวัติศาสตร์ของสหภาพโซเวียต มีเนื้อเรืองเกี่ยวกับยุทธการที่มอสโก กำกับโดยยูรี โอเซรอฟ ภาพยนตร์มีทั้งหมด 2 ภาค คือ "Aggression" และ "Typhoon" ภาคละ 2 ตอน รวมเป็น 4 ตอน เป็นภาพยนตร์ร่วมมือกันระหว่าง สหภาพโซเวียต, เยอรมนีตะวันออก, เชโกสโลวาเกีย และ เวียดนาม บทภาพยนตร์ดังกล่าวก็ได้ถูกนำมาสร้างเป็นภาพยนตร์เพื่อเป็นการเฉลิมฉลองเนื่องในโอกาสครบรอบ 40 ปี ที่สหภาพโซเวียตได้รับชัยชนะในสงครามโลกครั้งที่สอง และฉลองครบรอบ 20 ปี ที่กรุงมอสโกได้รับเลือกให้เป็นนครวีรชน
ทางรถไฟสายดาร์จีลิงหิมาลัย

ทางรถไฟสายดาร์จีลิงหิมาลัย  เนื่องจากรถหัวจักรและขบวนรถมีขนาดย่อมจึงเป็นที่รู้จักในนาม รถไฟของเล่น (Toy Train) เป็นรถไฟรางแคบขนาด 2 ฟุต (610 มิลลิเมตร) เดินรถจากสถานีชุมทางนิวชัลปาอิคุฬี (New Jalpaiguri) ในเมืองศิลิคุฬี (Siliguri) กับเมืองดาร์จีลิง (Darjeeling) ในรัฐเบงกอลตะวันตก ประเทศอินเดีย ก่อสร้างช่วงปี พ.ศ. 2422–2424 ระยะทาง 78 กิโลเมตร บนระดับความสูงชั้นต่าง ๆ ตั้งแต่สถานีชุมทางนิวชัลปาอิคุฬีที่มีความสูง 100 เมตรจากระดับน้ำทะเล ไปจนถึงสถานีดาร์จีลิงที่มีความสูง 2,200 เมตรจากระดับน้ำทะเล ขบวนรถจึงมีขนาดเล็กเพื่อความเหมาะสมแก่การเดินทางที่คดเคี้ยวบนเทือกเขาหิมาลัย
ทางรถไฟสายดาร์จีลิงหิมาลัยเดินรถโดยใช้รถจักรไอน้ำดีเอ็ชอาร์ บีคลาส (DHR B Class) ซึ่งถูกใช้งานมาตั้งแต่ยุคอาณานิคมและมีให้บริการทุกวัน นอกจากหัวรถจักรไอน้ำแล้วยังมีหัวรถจักรดีเซลให้บริการด้วย
ทางรถไฟสายดาร์จีลิงหิมาลัยได้รับเกียรติจากยูเนสโกให้เป็นมรดกโลกในนามทางรถไฟภูเขาของประเทศอินเดีย (Mountain Railways of India) เมื่อ พ.ศ. 2542 ร่วมกับทางรถไฟสายภูเขานีลคิรี (Nilgiri Mountain Railway) และทางรถไฟสายกาลกา-ศิมลา (Kalka–Shimla Railway) ส่วนทางรถไฟสายเขามาเถราน (Matheran Hill Railway) อยู่ในบัญชีเบื้องต้นของมรดกโลก
บ็อบบี มัวร์

รอเบิร์ต เฟรเดอริก เชลซี "บ็อบบี" มัวร์ โอบีอี (12 เมษายน ค.ศ. 1941 – 24 กุมภาพันธ์ ค.ศ. 1993) เป็นอดีตนักฟุตบอลชาวอังกฤษ ผู้ทำหน้าที่กัปตันทีมเวสต์แฮมยูไนเต็ด มากกว่า 10 ปี และเป็นกัปตันทีมชาติอังกฤษ ในชุดชนะเลิศฟุตบอลโลก 1966 เขาได้รับการยกย่องว่าเป็นหนึ่งในกองหลังที่ดีที่สุดตลอดกาล และถูกกล่าวถึงโดยเปเล่ ว่าเป็นกองหลังที่ดีที่สุดตั้งแต่ที่ตนเองได้เล่นมา
มัวร์ลงเล่นให้กับทีมชาติอังกฤษเป็นจำนวน 108 นัด ในช่วงเวลาที่เขาเลิกเล่นให้กับทีมชาติในปี ค.ศ. 1973 ถูกบันทึกเป็นสถิติ ซึ่งสถิตินี้ถูกทำลายในเวลาต่อมาโดย ปีเตอร์ ชิลตัน ผู้รักษาประตู เป็นจำนวน 125 นัด ซึ่งสถิติ 108 นัดยังคงดำเนินต่อเนื่องในฐานะนักเตะนอกกรอบ จนถึงวันที่ 28 มีนาคม ค.ศ. 2009 เมื่อเดวิด เบคแคม ลงเล่นในนัดที่ 109 มัวร์ได้รับการสถาปนาเข้าสู่ หอเกียรติยศฟุตบอลอังกฤษ ประจำปี ค.ศ. 2002 ในปีเดียวกัน เขาได้ถูกเสนอชื่อในรายชื่อของชาวบริติชผู้ยิ่งใหญ่ที่สุดหนึ่งร้อยลำดับ
"คะแนนและผลการแข่งขันนับประตูของอังกฤษเป็นอันดับแรก"
ฟาโรห์เวปวาเวทเอมซาฟ

ฟาโรห์เซกเคมราเนเฟอร์เคา เวปวาเวทเอมซาฟ (อักษรโรมัน: Wepwawetemsaf) เป็นฟาโรห์อียิปต์ในช่วงต่อระยะที่สอง 
Kim Ryholt และ Darrell Baker นักไอยคุปต์วิทยา รายงานว่า พระองค์เป็นฟาโรห์ราชวงศ์อไบโดส ถึงแม้ว่าไม่ได้ระบุตำแหน่งที่ตั้งของราชวงศ์นี้ก็ตาม แต่ Jürgen von Beckerath มองเวปวาเวทเอมซาฟเป้นฟาโรห์ในช่วงปลายราชวงศ์ที่ 13 ส่วน Marcel Marée เสนอว่าพระองค์เป้นฟาโรห์ในช่วงปลายราชวงศ์ที่ 16
ฟาโรห์พันน์เจนี

ฟาโรห์เซกเคมเรคูตาวี พันน์เจนี่ เป็นฟาโรห์อียิปต์ในช่วงยุคกลางที่สอง ตามที่นักไอยคุปต์วิทยา คิม ริโฮลต์และดาร์เรลล์ เบเคอร์เขาเป็นกษัตริย์แห่งราชวงศ์อไบดอส อีกวิธีหนึ่งคือแพนท์เจนีอาจจะเป็นกษัตริย์ในช่วงปลายราชวงศ์ที่ 16 ตามที่ Jürgen von Beckerath ฟาโรห์พันน์เจนี อาจจะเป็นฟาโรห์องค์เดียวกันกับฟาโรห์เซคเมเรคูตาวี คาบาว ซึ่งเขาเห็นว่าเป็นฟาโรห์องค์ที่สามของราชวงศ์ที่ 13
อีเอฟแอลแชมเปียนชิป ฤดูกาล 2017–18

อีเอฟแอลแชมเปียนชิป ฤดูกาล 2017–18 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สองของลีกภายใต้ชื่อปัจจุบันและในฤดูกาลที่ 26 ภายใต้รูปแบบโครงสร้างของลีกปัจจุบัน
ทีม.
ทีมเข้าแข่งขันทั้งหมด 24 ทีม โดยเป็น 18 ทีมจากในฤดูกาล 2016–17, 3 ทีมที่ตกชั้นจากพรีเมียร์ลีก ฤดูกาล 2016–17 และอีก 3 ทีมที่เลื่อนชั้นจากฟุตบอลลีกวัน ฤดูกาล 2016–17
การเปลี่ยนแปลงทีม.
<templatestyles src="Col-begin/styles.css"/>
 "ณ วันที่ 6 พฤษภาคม พ.ศ. 2561"
แฮท-ทริคส์.
4
ฟาโรห์เซเนบคาย

ฟาโรห์วอเซอร์อิบเร เซเนบคาย (หรือเรียกว่า เซเนบ คาย) เป็นฟาโรห์อียิปต์โบราณในช่วงระยะเวลาขั้นกลางที่สอง การค้นพบหลุมฝังศพของพระองค์ในเดือนมกราคม ปี 2014 ราชวงศ์ร่วมสมัยกับราชวงศ์สิบห้าและสิบหกในช่วงระยะเวลาขั้นกลางที่สอง ฟาโรห์อาจจะปรากฏในรายการพระนามแห่งตูรินซึ่งมีพระมหากษัตริย์สององค์ที่มีชื่อว่า "Weser ... re" (ชื่อนี้มีเพียงส่วนที่เก็บรักษาไว้เท่านั้น)
สุสาน.
หลุมฝังศพของฟาโรห์เซเนบคาย (CS9) ถูกค้นพบในปี พ.ศ. 2557 โดย Josef W. Wegner จากมหาวิทยาลัยเพนซิลเวเนียและทีมนักโบราณคดีชาวอียิปต์ในภาคใต้ของอบีดอสประเทศอียิปต์ หลุมฝังศพสี่ห้องมีห้องฝังศพหินปูนตกแต่ง , แบกภาพของเทพธิดา Isis, Neith, Nephthys และ Selket ศพถูกค้นพบในโลงศพไม้ที่ฝังศพไว้ในสุสานหิน หัวของกษัตริย์ครั้งหนึ่งเคยได้รับการตกแต่งด้วยหน้ากากมัมมี่ ข้อความที่บันทึกของฟาโรห์และเรียกเขาว่า "กษัตริย์แห่งสังคมและล่างอียิปต์วอเซอร์อิบเรลูกชายของเทพเร" แล้วชื่อของฟาโรห์เซเนบคายถูกจารึกไว้ภายในคาร์ทูธ บางส่วนของอุปกรณ์ที่ฝังศพเช่นไหคาโนปิกไม้ถูกนำมาจากสุสานที่มีอายุมากกว่า ส่วนที่เหลือของไหคาโนปิกถูกสลักไว้สำหรับฟาโรห์โซเบคโฮเทป
ฟาโรห์โซเบคโฮเตปที่ 8

ฟาโรห์เซเคมเร เซอูเซร์ตาวี โซเบคโฮเทป (อักษรโรมัน: Sekhemre Seusertawy Sobekhotep VIII) หรือเรียกว่า โซเบคโฮเทปที่ 8 อาจจะเป็นฟาโรห์องค์ที่สามในราชวงศ์ที่ 16 ผู้ครองราชย์เหนือทีบส์ในอียิปต์ตอนเหนือช่วงช่วงต่อระยะที่สอง อีกทางเลือกหนึ่ง พระองค์อาจเป็นฟาโรห์ในราชวงศ์ที่ 13 หรือ 17 ถ้าพระองค์เป็นฟาโรห์ในราชวงศ์ที่ 16 นั่นจะทำให้ฟาโรห์โซเบคโฮเทปครองราชย์ (ตามข้อมูลจากบันทึกพระนามแห่งตูริน) เป็นระยะเวลา 16 ปี เมื่อ 1650 ปีก่อนคริสตกาล ในช่วงเวลาของการบุกรุกของชาวฮิกซอสในอียิปต์
ตำแหน่งตามลำดับเวลา.
พบพระนามของฟาโรห์ในบรรทัดที่ 2 ของคอลัมน์ที่ 11 ของบันทึกพระนามแห่งตูรินอ่านว่า "เซคเอม[...]เร" และอ้างอิงตามที่นักอียิปต์วิทยา คิม รีฮอล์ต และดาร์เรล เบเกอร์ พระนามดังกล่าวน่าจะสื่อเป็นพระนาม "เซคเอมเร เซอูเซร์ทาวี" ซึ่งเป็นพระนามของฟาโรห์โซเบคโฮเทปที่ 8 หากการระบุนี้ถูกต้องจะทำให้พระองค์จะทรงครองราชย์เป็นระยะเวลา 16 ปีในฐานะฟาโรห์พระองค์ที่สามของราชวงศ์ที่สิบหกแห่งอียิปต์ และสิ่งนี้จะทำให้พระองค์เป็นผู้สืบทอดพระราชบัลลังก์โดยตรงของฟาโรห์ดเจฮูติ และเป็นผู้ปกครองก่อนหน้าของฟาโรห์เนเฟอร์โฮเทปที่ 3 ถึงแม้ว่ายังไม่ทราบความสัมพันธ์ระหว่างพระองค์กับฟาโรห์ทั้งสองพระองค์ก็ตาม ในการสร้างลำดับเหตุการณ์ของสมัยช่วงระหว่างกลางครั้งที่สองขึ้นใหม่นั้น รีฮอล์ตได้เสนอว่า ฟาโณห์โซเบคโฮเทปที่ 8 ทรงครองราชย์ตั้งแต่ 1645 ปีก่อนคริสตกาล จนถึง 1629 ปีก่อนคริสตกาล ไม่นานหลังจากที่ราชวงศ์ที่สิบห้าแห่งอียิปต์ ซึ่งเป็นชนชาวฮิกซอสได้เข้ายึดครองบริเวณดินดอนสามเหลี่ยมปากแม่น้ำไนล์และเมืองเมมฟิส ด้วยเหตุนี้จึงทำให้ราชวงศ์ที่สิบสามแห่งอียิปต์ล่มสลายลง
ในการศึกษาที่เก่ากว่าโดยนักอียิปต์วิทยา เยอร์เกน ฟอน เบ็คเคอราธ และลาบิบ ฮาบาชิ ระบุว่า ฟาโรห์โซเบคโฮเทปที่ 8 เป็นฟาโรห์แห่งราชวงศ์ที่สิบสามแห่งอียิปต์
หลักฐานยืนยัน.
หลักฐานยืนยันร่วมสมัยเพียงชิ้นเดียวของฟาโรห์โซเบคที่ 8 คือจารึกศิลาที่พบในประตูที่สามที่คาร์นัก จารึกดังกล่าวนี้ถูกใช้เป็นวัสดุก่อสร้างเพื่อเติมประตูเสาระหว่างการทำงานขยายศาสนสถานแห่งคาร์นักในช่วงรัชสมัยของฟาโรห์อเมนโฮเทปที่ 3 โดยในจารึกศิลาดังกล่าวได้ลงวันที่ในช่วงวันที่อยู่นอกเหนือเดือนปกติตามปฏิทินสุริยคติอียิปต์โบราณหรือห้าวันสุดท้ายของปีในปีที่สี่ของรัชสมัยของฟาโรห์โซเบคโฮเทปที่ 8 และอธิบายถึงทัศนคติของพระองค์ที่วิหาร ซึ่งอาจจะเป็นศาสนสถานแห่งคาร์นัก ในช่วงน้ำท่วมใหญ่ของแม่น้ำไนล์:
ตามที่นักอียิปต์วิทยา จอห์น เบนส์ ผู้ซึ่งศึกษารายละเอียดเกี่ยวกับจารึกศิลาดังกล่าว ได้กล่าวว่า การเสด็จพระราชดำเนินไปยังพระศาสนวิหารขณะที่น้ำท่วมนั้น กษัตริย์ได้จำลองตำนานปรัมปราอียิปต์โบราณเกี่ยวกับการสร้างโลกอีกครั้ง โดยเลียนแบบการกระทำของเทพเจ้าผู้สร้าง พระนามว่า อามุน-รา ซึ่งรูปสัญลักษณ์ของจารึกศิลานั้นเชื่อมโยงกับฟาโรห์ โดยทรงสั่งน้ำให้ลดระดับลงจากภูเขาในยุคแรกเริ่ม